paragraph_text: Savez Roma u Republici Hrvatskoj „Kali Sara” (skraćeno: SRRH “KALI SARA”) nevladina je organizacija romske zajednice u Hrvatskoj osnovana 2007. godine u Zagrebu. Organizacija nastavlja tradiciju Udruge za promicanje obrazovanja Roma u Republici Hrvatskoj (UZOR) „KALI SARA”. Jedna je od najaktivnijih romskih udruga, a djeluje na području cijele Republike Hrvatske i okuplja najviše članova romske zajednice. Osnovana je u srpnju 2007. godine, a njen osnivač i prvi predsjednik bio je Veljko Kajtazi, danas saborski zastupnik dvanaest nacionalnih manjina u Hrvatskom saboru.